

 BOSNA I HERCEGOVINA

 FEDERACIJA BOSNE I HERCEGOVINE

 BOSANSKO-PODRINJSKI KANTON GORAŽDE

 Kantonalna uprava civilne zaštite

 **KANTONALNI OPERATIVNI CENTAR**

Broj:17-40-1-193/22

Goražde, 15.07.2022.godine.

Na osnovu člana 152. Zakona o zaštiti i spašavanju ljudi i materijalnih dobara od prirodnih i drugih nesreća ("Službene novine Federacije Bosne i Hercegovine", broj: 39/03, 22/06 i 43/10), a u vezi sa čl. 12. i 14. Pravilnika o organizovanju i funkcionisanju operativnih centara civilne zaštite ("Službene novine Federacije Bosne i Hercegovine", broj 09/19), dostavljamo Vam:

**R E D O V N I I Z V J E Š T A J**

 Na osnovu prikupljenih informacija iz osmatračke mreže sa područja BPK-a Goražde, u posljednja 24 sata na području BPK-a Goražde,zabilježeno je slijedeće: Dana 14.07.2022. godine dobili smo informaciju od dežurnog iz Operativnog centra KMUP-a da je u naselju Mravinjac oko 18,00 časova jedna ženska osoba pokušala izvršiti samoubistvo skakanjem u rijeku Drinu. Intervencijom pripadnika policije žena je spašena i pružena joj je medicinaka pomoć u Urgentnom centru Kantonalne bolnice Goražde, a zatim je prebačena u Univerzitetski centar Sarajevo na daljnje liječenje.

 Prema informaciji dobijenoj od Urgentnog centra Kantonalne bolnice Goražde, u posljednja 24 sata u Urgentnom centru obavljeno je 55 pregleda. Tri osobe su zadržane u Kantonalnoj bolnici Goražde.

 Nisu zabilježene pojave novih, niti aktiviranja postojećih klizišta.

 Kada je riječ o vodosnadbjevanju na području BPK Goražde snadbjevanje vodom u posljednja 24 sata je bilo uredno, izuzev uobičajnih problema u pojedinim dijelovima Grada Goražda.

 Vodostaji svih vodotokova na području BPK Goražde su stabilni.

 Prema informaciji Elektrodistribucije-poslovna jedinica Goražde u posljednja 24 sata snadbjevanje električnom energijom BPK-a Goražde je bilo uredno.

 Prema informaciji iz Direkcije za ceste BPK-a Goražde putni pravci R-448 i R-448A su prohodni i saobraćaj se odvija bez problema.

**„A“ tim Federalne uprave civilne zaštite:**

 **Dana 14.07.2022.** godine po dojavi građana u mjestu Kučino, Grad Goražde prijavljen je NUS. Radi se o minobacačkoj mini kalibra 60 mm, 1 kom. A tim FUCZ-e je navedeni NUS preuzeo 14.07.2022.godine i uskladištio na propisani način.

**DNEVNI IZVJEŠTAJ**

 o epidemiološkoj situaciji u vezi COVID-19 na području BPK Goražde

 Izvještaj za dan: 14.07.2022.

* Zaključno sa 14.07.2022 godine pod zdravstvenim nadzorom je 14 osoba sa područja BPK.
* Dana 14.07.2022.godine uzorkovan je materijal za testiranje na COVID-19 kod ukupno 8 osoba, 7 iz Kantonalne bolnice Goražde i 1 Dom zdravlja Goražde.
* Završena su testiranja i prema rezultatima 2 osobe su pozitivne na COVID-19 .
* Zaključno sa 14.07.2022.godine na području BPK Goražde je 7 aktivno zaraženih osoba koronavirusom (COVID-19), oporavljene su ukupno 3964osobe, a 127 osoba je preminulo (115 iz Goražda , 8 iz Ustikoline , 4 iz Prače).

**DOSTAVLJENO : DEŽURNI OPERATIVAC**

1. Premijerki Vlade BPK Goražde,  *Edin Hodžić*

2. Direktoru KUCZ BPK Goražde*,*

3. Služba civilne zaštite Grada Goražda,

4. Služba civilne zaštite Općine Pale FBiH,

5. Služba civilne zaštite Općine Foča FBiH i

6. a/a.-